উপরে উদ্ধৃত কবিতার মতো সরকারপ্রধান যা করেন, তাতেই প্রশংসার বন্যা বইয়ে দেয়া হয়। সাধারণ ছাত্রছাত্রীদের আন্দোলনের মুখে প্রধানমন্ত্রী অনেকটা গোস্বা করে কোটা পদ্ধতি বাতিলের ঘোষণা দিয়েছিলেন। তারপর এই ঘোষণার পর ছাত্রলীগ আনন্দ মিছিল বের করে এবং প্রধানমন্ত্রীকে মাদার অব এডুকেশন উপাধি দেয়। আবার ‘কোটা পদ্ধতি বহাল থাকবে’ প্রধানমন্ত্রীর মুখ থেকে এ কথা বের হওয়ার সাথে সাথেই আগের আনন্দ মিছিলের কথা ভুলে এই আন্দোলনের নেতানেত্রীদের পিটিয়ে ভর্তা বানিয়ে ফেলে।